Iktatószám:…………………….
VÁLLALKOZÁSI SZERZŐDÉS

 – elektromos autótöltő pont szállítása és telepítése a HUSKROUA/23/RS/3.1./010 pályázat keretében – 

Amely létrejött egyrészről

Újfehértó Város Önkormányzata, 
székhely: 4244 Újfehértó, Szent István út 10., 
adószám: 15732475-2-15, 
törzskönyvi azonosító szám: 732473, 
KSH statisztikai számjel: 15732475-8411-321-15, 
bankszámla szám: 50400209-16289121-00000000, 
képviseli: Dr. Hosszú József polgármester) mint megrendelő (a továbbiakban: Megrendelő), 

másrészről

………………………………………
székhely: …………………………………….. , 
adószám: …………………………………….., 
nyilvántartási száma: …………………………………….., 
KSH statisztikai számjel: …………………………………….., 
bankszámlaszám: …………………………………….., 
képviseli: ……………………….. ügyvezető, mint vállalkozó (a továbbiakban: Vállakozó) 

(a továbbiakban együtt: Felek) között, az alulírott napon és helyen az alábbi feltételekkel. 

1./ Előzmények

Megrendelő megvalósítja a HUSKROUA/23/RS/3.1./010 pályázatot (a továbbiakban úgy is, mint pályázat, projekt, vagy fejlesztés), melynek keretében nyilvános elektromos autótöltő pontot kíván beszerezni és telepíttetni. Megrendelő beszerzési eljárást folytatott le. Jelen szerződés megkötésére a beszerzési eljárás eredményeképpen került sor, amelynek során a beérkező ajánlatok közül Vállakozó tette a bírálati szempontok szerint az összességében legelőnyösebb ajánlatot. Szerződő felek megállapítják, és jelen szerződés aláírásával is megerősítik, hogy a beszerzési eljárás ajánlattételi felhívása, a hozzá kapcsolódó ajánlati dokumentáció, valamint az ajánlat jelen szerződés elválaszthatatlan részét képezi (külön fizikai csatolás nélkül is), így a jelen szerződésben nem, vagy nem kellően szabályozott kérdésekben e dokumentumokban foglaltakat kell alkalmazni. 

2./ A szerződés tárgya 

2.1. Vállakozó kötelezettséget vállal arra, hogy az ajánlati felhívás részét képező műszaki tartalomnak megfelelő nyilvános elektromos autótöltő pontot (a továbbiakban: Termék) Megrendelő részére szállítja, a teljesítés helyén telepíti és beüzemeli, a Termék tulajdonjogát Megrendelőre átruházza, Megrendelő pedig kötelezettséget vállal a Termék átvételére és a vételár megfizetésére. 

2.2. Vállakozó feladata a Termék leszállítása a teljesítés helyére, telepítése – ideértve a Termék áramcsatlakozásának kiépítését (a működtetéshez szükséges transzformátor a teljesítés helyétől 30 méterre található), valamint az elektromos autótöltő pontot jelző tábla kihelyezését –, beüzemelése, átadása Megrendelőnek, valamint a Termék rendeltetésszerű és biztonságos használatához szükséges dokumentáció és műszaki adatok rendelkezésre bocsátása. A Termék szállításával és telepítésével kapcsolatos valamennyi költség Vállakozót terheli. 

2.3. A teljesítés helye a 4244 Újfehértó, Bartók Béla u. 3. sz. (hrsz.: Újfehértó 115) alatti nyilvános parkoló, az ajánlati felhívás részét képező műszaki tartalom szerint. 

3./ Hatálybalépés, határidők 

3.1. Jelen szerződés a kölcsönös aláírás napján lép hatályba, és teljesítéséig hatályos. 

3.2. A Vállakozó részéről történő teljesítés (szállítás és telepítés) határideje a szerződéskötést követő 30 nap.

3.3. A munkaterület átadásának időpontja a szerződés kölcsönös aláírásának napja.

4./ Jogok, kötelezettségek, nyilatkozatok

4.1. Vállakozó nyilatkozik, hogy a teljesítéshez szükséges műszaki paramétereket teljeskörűen megismerte, azokat saját felelősségére ellenőrizte, a teljesítéshez szükséges tényeket, előírásokat maradéktalanul ismeri, a hibátlan és hiánytalan teljesítéshez szükséges dokumentumok, információk és tájékoztatás birtokában van. 

4.2. Vállakozó a tevékenységének ellátása és dokumentálása során köteles betartani a tárgyi tevékenység végzésére vonatkozó jogszabályokat, hatósági és egyéb előírásokat, etikai normákat és szakmai szokásokat.

4.3. Amennyiben harmadik személy a Megrendelővel szemben a Vállakozónak felróható tevékenységével vagy mulasztásával összefüggésben igényérvényesítéssel lép fel, úgy a Vállakozó köteles a Megrendelőt a kártérítés alól haladéktalanul mentesíteni, és a tevékenységéért, illetve mulasztásáért feltétlen és korlátlan felelősséget vállalni.

4.4. Vállakozó nyilatkozik, hogy a szerződés teljesítéséhez szükséges tapasztalattal, szakértelemmel, képesítéssel, engedélyekkel rendelkezik, továbbá nem áll a tevékenységtől eltiltás hatálya alatt.

4.5. Megrendelő idő előtti teljesítést elfogad.

4.6. A Vállakozó a jelen szerződésben vállaltak szerződésszerű teljesítésekor a Terméket telepített, üzemkész állapotban köteles készre jelenteni, ezt követően dokumentáltan átadás – átvételi eljárást kell lebonyolítani. 

4.7. A teljesítés igazolására a Megrendelő vonatkozó szabályzatában foglaltak szerint kerül sor.

4.8. Vállakozó a jelen szerződés teljesítéséből fakadóan betartja és alkalmazottaival, esetleges alvállalkozóival is betartatja az irányadó jogszabályok, rendelkezések, szabványok kötelezően alkalmazandó rendelkezéseit, ideértve az érvényes tűz-, környezet- és munkavédelmi, illetve biztonsági szabályokat. Vállakozó teljes egészében felel az általa végzett szállításért és telepítésért, a Termék megfelelő minőségéért, valamint bármilyen rendellenességre haladéktalanul köteles a Megrendelő képviselőjének figyelmét felhívni. 

4.9. Vállakozó köteles haladéktalanul jelezni a Megrendelőnek bármely tényt vagy körülményt, amely a teljesítési határidő kitolódását, a megrendelői utasítások módosítását, vagy szerződésszegést eredményezhet, vagy amelyek kihatással vannak a szerződésre, illetve az elvárt minőségre. Az értesítésnek ki kell térnie az előidéző okokra, azok megszüntetésének módjára, a kedvezőtlen hatások várható mértékére, mérséklésének a Vállakozó által javasolt módjára és a kármegelőzési és kárenyhítési javaslatra.

4.10. A munkaterületet – figyelemmel arra, hogy a teljesítés helye nyilvános parkoló – a Vállakozó saját költségén köteles oly módon biztosítani, hogy az élet – és balesetvédelem követelményeinek megfeleljen. 

4.11. Vállakozó köteles a tevékenysége során keletkezett hulladékot, maradék anyagot, így különösen a csomagolóanyagot elszállítani, mindennemű szennyeződést eltávolítani, a teljesítés helyét és környezetét az eredeti állapotban átadni, a szállítás és a telepítés során okozott károkat megszüntetni. A hulladék elszállítására, elhelyezésére, ártalmatlanítására a vonatkozó jogszabályokat kell alkalmazni.

4.12. Vállakozó köteles a Megrendelőt a tevékenységéről, és az elvállalt feladat végrehajtásának állapotáról jelen Szerződés szerint, továbbá Megrendelő kívánságára, szükség esetén e nélkül is tájékoztatni.

4.13. Vállakozó – amennyiben az indokolt – a szállításhoz és a telepítéshez szükséges minden engedélyt vagy jóváhagyást ésszerű időn belül köteles megszerezni, vagy bejelentést megtenni, figyelembe véve a teljesítési határidőt.

4.14. Vállakozó köteles a szerződéses feladatok kapcsán tudomására jutott információkat, adatokat, valamint a munka során készült iratokat, dokumentációkat üzleti titokként – a vonatkozó jogszabályi előírások megtartásával – bizalmasan kezelni, s ezt bármely közreműködőjétől azonos feltételekkel megkövetelni. Megrendelő hozzájárulása nélkül mindezekbe betekintést nem engedhet. 

4.15. Vállakozó felel azért, hogy a teljesítéssel a szükséges nyilatkozatok, tanúsítványok, dokumentáció kiállítása, rendelkezésre bocsátása megtörténjen.

4.16. Vállakozó kötelezettséget vállal arra és szavatol azért, hogy a jelen szerződés szerinti minden kötelezettségét – ezen belül különösen a Termék szállítására és telepítésére irányuló tevékenységet – szakértelemmel és gondossággal, legjobb tudása szerint és a legnagyobb körültekintéssel, valamint a vonatkozó jogszabályoknak, szabványoknak és a vonatkozó szakmai, hatósági előírásoknak, valamint a jelen szerződésben meghatározottaknak megfelelően teljesíti. Vállakozó kötelezettséget vállal továbbá arra, hogy jelen szerződés teljesítése során a Megrendelő szakmai és gazdasági szempontjainak messzemenő figyelembevétele mellett, a tudomására jutott megrendelői érdekek érvényesítésével jár el.

4.17. Vállakozó szavatol a jelen szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért, függetlenül attól, hogy azokat saját maga vagy alvállalkozója, esetleg egyéb, jogszerűen bevont harmadik személy alkalmazza.

4.18. Vállakozó a Termékre ………………. hónap jótállást vállal. A jótálláshoz fűződő jogok érvényesítése érdekében a Megrendelő a jótállás egész tartama alatt bármikor – ésszerű határidő megjelölésével – a felmerülő hibák feltárását célzó dokumentációs vagy helyszíni vizsgálatra, ténymegállapításra hívhatja fel a Vállakozót, melyen a Vállakozó köteles részt venni és nyilatkozatot tenni, továbbá köteles a felmerülő hibákat ésszerű határidőben kijavítani. 

4.19. A Termék tulajdonjoga és a kárveszély viselése az átadás – átvételi jegyzőkönyv aláírásával, a Termék átadásával száll át a Vállakozóról a Megrendelőre. 

5./ Ellenérték, fizetési feltételek

5.1. Vállakozó jelen szerződésben foglalt kötelezettségei maradéktalan és kifogástalan teljesítésének ellenértékeként nettó ................................. ,-EUR. + ÁFA, azaz nettó ..................................... euro + általános forgalmi adó, bruttó ..................................,-EUR, azaz bruttó ....................................... euro vételárra (a továbbiakban: vételár) jogosult, mely összeg magában foglalja a Termék és tartozékai árát, valamint a teljesítés helyére történő szállítás és a telepítés valamennyi költségét. 

5.2. Felek megállapodnak, hogy a Vállakozó a szerződés aláírását követő nyolc napon belül jogosult előlegszámlát kiállítani, legalább nyolc napos fizetési határidővel, a teljes vételár 10% - áról, azaz tíz százalékáról, nettó …………………………….,-EUR. + ÁFA, azaz nettó …………………………….. euro + általános forgalmi adó, bruttó …………………………………,-EUR, azaz bruttó ………………………………………. euro összegben.

5.3. Vállakozó a szerződésszerű és igazolt teljesítés, azaz a sikeres átadás – átvételi eljárás lefolytatását, mint teljesítési időpontot követően jogosult – a számlázásra jogszabályban megállapított határidőben – végszámlát benyújtani. A végszámla a vételár és az előleg különbözetéről állítható ki, amennyiben fennáll vételárként el nem számolt előleg. A hatályos jogszabályok előírásai szerint a részletes számlát Újfehértó Város Önkormányzata részére kell kiállítani és megküldeni. A mindenkor hatályos jogszabályi előírásoknak, továbbá a jelen szerződés előírásainak tartalmi és formai szempontból egyaránt megfelelő számla elkészítéséért a kibocsátó a felelős. A nem megfelelően kiállított számla alapján kifizetés nem teljesíthető. A Megrendelő a Vállakozó által kiállított és a Megrendelő  által befogadásra került számla ellenértékét a kiállítás keltétől számított 15 napon belül átutalással teljesíti a Vállakozó jelen szerződésben megjelölt bankszámlájára. 

6./ A szerződés megszűnése

6.1. A szerződés megszűnik a teljesítéssel.

6.2. Amennyiben a Vállakozó neki felróhatóan a teljesítésre vonatkozóan legalább 10 napos késedelembe esik, a Megrendelő jogosult a szerződést azonnali hatállyal felmondani, vagy attól elállni. 

6.3. A Megrendelő jogosult a jelen szerződést azonnali hatállyal kártalanítás nélkül felmondani, vagy amennyiben a szerződés teljesítése még nem kezdődött meg, a szerződéstől elállni, amennyiben a Vállakozó nem minősül átlátható szervezetnek. A szerződés mellékletét képezi a Vállakozó átláthatósági nyilatkozata. 

6.4. A Szerződő Felek rögzítik, hogy a jelen szerződés bármely fél részéről történő felmondása, megszűnése a szerződésszegéshez fűződő egyéb szankciók vagy jogosultságok gyakorlását nem zárja ki, illetve nem korlátozza.

7./ Biztosítékok

7.1. Amennyiben a Vállakozó neki felróhatóan a jelen szerződésben meghatározott kötelezettségeit részben vagy egészben nem, vagy nem határidőben teljesíti, a Megrendelő a teljesítés elmaradása esetére az alábbiak szerinti kötbérre tarthat igényt. Az érvényesített kötbért a Megrendelő a Vállakozó részére teljesítendő számla összegéből levonhatja. A Megrendelő kötbérigényét írásban, a jogalap és az összeg megjelölése mellett köteles a Vállakozóval közölni. A Megrendelő a kötbért meghaladó kárát is érvényesítheti. A szerződésszegésből eredő kárának megtérítésére a Megrendelő akkor is igényt tarthat, ha kötbérigényét nem érvényesítette. 
7.1.1.Késedelmi kötbér
A késedelmi kötbér mértéke a nettó vételár 1 %-a naponta, minden késedelemmel érintett naptári napra számítva. Késedelmi kötbér legfeljebb tíz naptári napra számítható fel. A késedelmi kötbér a késedelembe esés napján esedékessé válik. 
7.1.2. Hibás teljesítési kötbér
A hibás teljesítés esetére kikötött kötbér mértéke a vételár 10 %- a.
7.1.3. Meghiúsulási kötbér
A meghiúsulás esetére kikötött kötbér mértéke a vételár 25 %- a.

7.2. A teljesítés felróható meghiúsulása, elmaradása esetén a Vállakozó vételárra nem jogosult.

8. Záró rendelkezések

8.1. A jelen szerződésben nem szabályozott kérdésekben a vonatkozó jogszabályok rendelkezéseit kell alkalmazni. 

8.2. A szerződés teljesítése során kapcsolattartásra a következő elérhetőségeken kerülhet sor: 
8.2.1. Megrendelő részéről: polgarmester@ujfeherto.hu, telefon: 06 – 42 – 290 – 000, azzal, hogy Vállakozó valamennyi elektronikus levélben küldött – jelen szerződésből adódó tevékenységével összefüggő – tájékoztatását egyidejűleg köteles megküldeni a palyazatok@ujfeherto.hu elektronikus levélcímre is, 
8.2.2. Vállakozó részéről: ……………………………….,  …………………………………., KRID: ………………………….. 
8.2.3. Felek megállapodnak, hogy a szerződéssel kapcsolatos jognyilatkozat megtételére elektronikus úton is sor kerülhet, továbbá megállapodnak, hogy a papír alapon, postai úton megküldött megfelelően megcímzett jognyilatkozatot a kézbesítés megkísérlésének napján kézbesítettnek kell tekinteni akkor is, ha a küldemény azért volt kézbesíthetetlen, mert a címzett jelen szerződésben megjelölt székhelyéről a jognyilatkozatot tartalmazó küldemény „cím nem azonosítható „, „címzett ismeretlen „, „nem kereste „, „átvételt megtagadta „ , „elköltözött „ , „kézbesítés akadályozott „ , bejelentve: megszűnt „ jelzéssel érkezett vissza.

8.3.Adatkezelés: 
Megrendelő tájékoztatja Vállakozót, hogy a szerződés megvalósulása céljából, a szerződés teljesítése jogcímen a Vállakozó és/vagy a Vállakozó kapcsolattartójának személyes adatait – név, telefonszám, e-mail cím – kezeli. Az adatkezelés időtartama: a szerződés megszűnésétől számított öt év. Az adatkezeléssel kapcsolatos további információ a www.ujfeherto.hu  weboldalon érhető el.

A Szerződő Felek a jelen három, egymással mindenben megegyező példányban készült szerződést, melyekből egy példány a Vállakozót, kettő példány a Megrendelőt illeti meg, együttesen elolvasták, értelmezték, és mint akaratukkal mindenben megegyezőt jóváhagyólag írják alá.

Kelt: Újfehértó, 2026. " …….". " …….".

	
………………………………
Újfehértó Város Önkormányzata
Dr. Hosszú József 
polgármester
Megrendelő

ÁTLÁTHATÓSÁGI NYILATKOZAT
a nemzeti vagyonról szóló 2011. évi CXCVI. tv. (Nvtv.) 3. § (1) bek. 1. b) pontjában meghatározott
GAZDÁLKODÓ SZERVEZET RÉSZÉRE

Alulírott ………………………………… ügyvezető, a székhely: ……………………………., adószám: ………………………….. nyilvántartás száma: ……………………………….. , KSH statisztikai számjel: ……………………………… törvényes képviselője – polgári és büntetőjogi felelősségem tudatában – úgy nyilatkozom, hogy az általam képviselt szervezet az Nvtv. 3. § (1) bek. 1. b.) pontja alapján átlátható szervezetnek minősül, az alábbiak szerint.
Az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:
a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető , amelyet jelen nyilatkozat 1. pontjában mutatok be teljeskörűen;
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van ,
c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, valamint külföldi illetőségű szervezet esetén vállalom, hogy a társasági adóról és az osztalékadóról szóló 1996. évi LXXXI. törvény 4. § 11. h.) pontja szerinti adatokat külön nyilatkozatban mellékelem.

Jelen nyilatkozat alapján tudomásul veszem és hozzájárulok, hogy 

· a szerződést Újfehértó Város Önkormányzata kártalanítás nélkül és azonnali hatállyal felmondhatja, ha a szerződés teljesítésében közreműködő bármely – a gazdálkodó szervezettel közvetlen vagy közvetett módon jogviszonyban álló harmadik fél – szervezet a megállapodás megkötését követően beállott körülmény folytán már nem minősül átlátható szervezetnek [Nvtv. 11. § (12) bek.], 
· Újfehértó Város Önkormányzata az átláthatósági feltételeknek való megfelelés céljából a szerződésből eredő követelés elévüléséig jogosult az átláthatósággal összefüggő adatokat kezelje, 
· a szerződés teljesítésében a gazdálkodó szervezettel közvetlen vagy közvetett módon jogviszonyban álló harmadik félként kizárólag természetes személyek vagy átlátható szervezetek vehetnek részt.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 5 napon belül megküldöm Újfehértó Város Önkormányzata részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem. 

1. pont: Nyilatkozat a szervezet tényleges tulajdonosairól

	Ssz
	Név
	Születési név
	Születési ideje
	Anyja neve
	Tulajdoni hányad
	Befolyás, szavazati jog mértéke

